Banfora

Banfora Burkina Fasoko hego-mendebaldeko hiria da, Comoé probintziako hiriburua. 2019ko erroldaren arabera 117.452 biztanle ditu eta herrialdeko seigarren hiri handiena da. 

 Geografia 
Burkina Fasoren hego-mendebaldean kokaturik dago, Cascades ("Ur-jauziak") eskualdean, izan ere Karfiguélako ur-jauziak baitaude alboan. Tengrela aintzira ere aipatzekoa da, hipopotamoak bizi baitira bertan.

Abidjan (Boli Kosta) eta Uagadugu (Burkina Fasoko hiriburua) lotzen dituen trenbidean kokaturik dago.

 Historia 
Karaboro herria izan zen eskualdea populatu zuen lehen leinua. Ondoren Gouin eta Turka herriak etorri ziren eta gaur egun hiru hauek dira Banforako biztanleria (eta Burkina Faso hegoaldekoa) osatzen duten leinuak.

1903an frantziar armada kolonizatzailea iritsi zen eta postu militar bat ezarri zuen bertan, berehala administrazio puntua bihurtu zena. 1905ean errepidea eraiki zen eta 1931ean trenbidea.

 Ekonomia 
Banfora azukre kainabera industriaren baitan hazi den hiria da. Gaur egun turismoak ere garrantzia hartu zu Karfiguélako ur-jauziak eta Tengrela aintzira dela eta.

 Klima 

 Erreferentziak 

 Kanpo estekak 

Kategoria:Burkina Fasoko hiriak